**Senj** (italieraz *Segna*, alemanieraz *Zengg*, latinez *Senia*) Kroaziako Lika-Senj eskualdeko hiria da.

Geografia
---------

Adriatikoko kostaldean kokaturik dago, Vratnik (694m) mendiaren azpian. Mendi honek banatzen ditu Velebit eta Gorski Kotar mendikateak. Bere kokapenagatik *bora* izeneko haizeak jotzen du Senjen, Adriatikoko herririk hotzenaren fama duelarik.

Historia
--------

Nehaj gotorlekua
*Kuk* mendixkan jadanik bizi ziren iliriar leinuetako lapodeak duela 3.000 urte. Greziarrek K.a. IV mendean *Attienities* kanpalekua aipatzen dute eta K.a. II mendean erromatarrek *Senia* sortu zuten iliriarren aurka ekiteko. Dalmaziar kostaldeko kai garrantzitsuena izan zen beraientzat, Kvarneko golkoa (erromatarrek *Mare Quaternarium* deiturikoa) kontrolatzen baitzuten bertatik.

V mendean avaro eta kroaziarrek hiria arpilatu eta bertan finkatu ziren. 1169an Senjeko elizbarrutia sortu zen. 1184ean Bela III.a Hungariakoak Tenpluko ordenari eman zion hiria eta 1271ean Krk uharteko Frankopan familiak eskuratu zuen.

Otomandarren eta veneziarren aurka babesteko 1469an kapitaintza militarra ezarri zen Senjen eta herriak inguruko herrietako milaka errefuxiatu hartzeko tokia sortu zituen. 1558an *Nehaj* muinoan Nehaj gotorlekua eraiki zen. Otomandarren aurkako borroketan Uskociak nabarmendu ziren. Hauek gerrilla taktikak erabiltzen zituzten kortsario kroaziarrak ziren. Habsburgotarrek 1617an Venezia eta Konstantinoplarekin bake itunak sinatzean Uskociek alde egin behar izan zuten Senjetik.

XVIII mendean Rijeka eta Karlovac arteko *Josefina errepidea* Senjetik pasatu zen eta herriak azpiegiturak modernizatzeko aprobetxatu zuen, batez ere kai ingurua. Trenak ordea Senj ekidin zuen eta merkatal itsasuntziek Rijeka eta Trieste hobetsi zituzten.

Bigarren Mundu Gerran kroaziar partisanoek italiar faxistak kanporatu zituzten eta horniketa kai gisa erabili zuten Senj. 1943an Alemania naziko Luftwaffeak bonbakatu eta hiriaren erdia suntsitu zuen.

Klima
-----


|      Datu klimatikoak (Senj)      |
| --- |
|  Hila  |  Urt  |  Ots  |  Mar  |  Api  |  Mai  |  Eka  |  Uzt  |  Abu  |  Ira  |  Urr  |  Aza  |  Abe  |  Urtekoa  |
|
|
| Batez besteko tenperatura maximoa (°C) | 8 | 9 | 13 | 17 | 22 | 26 | 29 | 29 | 24 | 19 | 14 | 8 | **18.2** |
|
|
| Batez besteko tenperatura minimoa (°C) | 3 | 3 | 6 | 9 | 13 | 18 | 20 | 19 | 17 | 12 | 9 | 3 | **11** |
|
|
| Pilatutako prezipitazioa (mm) | 81 | 71 | 94 | 104 | 104 | 99 | 66 | 84 | 140 | 198 | 173 | 140 | **1353.8** |
|
|
|
|
|
|
|
|
|
| *Iturria: Weatherbase*  |

Ondasun nabarmenak
------------------

* Nehaj gotorlekua (kroazieraz: *Tvrđava Nehaj*): Uskociek 1558an jasotako gotorlekua da. Nehaj izena eman zioten (kroazieraz "ez arduratu") herritarrei esanez ez zitezela arduratu beraiek babestuko baitzituzten erasotzaileengandik.

Erreferentziak
--------------

1. ↑  
  *Weatherbase: Historical Weather for Senj, Croatia.*  Weatherbase.
Retrieved on November 24, 2011.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q259466
* Commonscat Multimedia: Senj

---

* **Identifikadoreak**
* WorldCat
* VIAF: 131799960
* NKC: ge733800

 |

* Wd Datuak: Q259466
* Commonscat Multimedia: Senj